જાન્યુઆરી ૨૫
૨૫ જાન્યુઆરી નો દિવસ ગ્રેગોરીયન પંચાંગ મુજબ વર્ષનો ૨૫મો (લિપ વર્ષ દરમ્યાન પણ ૨૫મો) દિવસ છે. આ દિવસ પછી વર્ષ પુરું થવામાં ૩૪૦ દિવસ બાકી રહે છે.

મહત્વની ઘટનાઓ 
 ૧૮૬૨ – વલ્લભ સંપ્રદાયમાં પ્રવેશેલાં અનિષ્ટોમાંથી સર્જાયેલો બદનક્ષીનો મુકદ્દમો મહારાજ લાયબલ કેસ શરૂ થયો.
 ૧૮૮૧ – થૉમસ ઍડિસન અને એલેક્ઝાન્ડર ગ્રેહામ બેલે ઓરિએન્ટલ ટેલિફોન કંપનીની રચના કરી.
 ૧૯૧૫ – એલેક્ઝાન્ડર ગ્રેહામ બેલે યુ.એસ. આંતરદ્વિપીય ટેલિફોન સેવાનું ઉદ્‌ઘાટન કર્યું, તેમણે સાન ફ્રાન્સિસ્કોથી ન્યૂ યૉર્ક ખાતેના તેમના સહાયક થોમસ વોટસન જોડે ટેલિફોનિક વાત કરી.
 ૧૯૨૪ – ફ્રેન્ચ આલ્પ્સમાં ચેમોનિક્સ ખાતે સૌ પ્રથમ શીતકાલીન (વિન્ટર) ઓલિમ્પિક્સ રમતોત્સવનું ઉદ્‌ઘાટન થયું.
 ૧૯૪૭ – થોમસ ગોલ્ડસ્મિથ જુનિયરે સૌપ્રથમ ઇલેક્ટ્રોનિક ગેમ "કેથોડ રે ટ્યુબ એમ્યુઝમેન્ટ ડિવાઇસ" માટે પેટન્ટ નોંધણી કરાવી.
 ૧૯૫૦ – ભારતીય ચૂંટણી પંચની રચના કરવામાં આવી.
 ૧૯૭૧ – હિમાચલ પ્રદેશ ભારતનું ૧૮મું રાજ્ય બન્યું.
 ૧૯૮૦ – મધર ટેરેસાને ભારતના સર્વોચ્ચ નાગરિક પુરસ્કાર ભારત રત્નથી સન્માનિત કરવામાં આવ્યા.
 ૧૯૯૬ – બિલી બેઈલી અમેરિકામાં ફાંસી પર લટકાવવામાં આવેલી છેલ્લી વ્યક્તિ બન્યા.
 ૧૯૯૮ – લશ્કર-એ-તોયબા દ્વારા જમ્મુ અને કાશ્મીરમાં ગંડરબાલ નજીક વાંધામા ગંડરબાલ હત્યાકાંડ આચરવામાં આવ્યો જેમાં ચાર બાળકો, નવ મહિલાઓ અને ૧૦ પુરુષોની હત્યા સહિત ૨૩ કાશ્મીરી હિંદુઓની હત્યા કરવામાં આવી.
 ૨૦૦૫ – ભારતના મહારાષ્ટ્રના મંથરાદેવી મંદિરમાં થયેલી ભાગદોડમાં ઓછામાં ઓછા ૨૫૮ લોકોના મોત થયા.

જન્મ 
 ૧૮૨૪ – માઈકલ મધુસૂદન દત્ત, ભારતીય કવિ અને નાટ્યકાર (અ. ૧૮૭૩)
 ૧૮૬૩ – રમાબાઈ રાનડે, ભારતીય સામાજીક કાર્યકર્તા (અ. ૧૯૨૪)
 ૧૯૦૮ – રમણલાલ સોની, ગુજરાતી ભાષાના બાળસાહિત્યકાર, અનુવાદક અને સામાજીક કાર્યકર (અ. ૨૦૦૬)
 ૧૯૩૭ – પદ્મારાણી, ગુજરાતી અને હિન્દી ચલચિત્ર તથા રંગમંચ અભિનેત્રી (અ. ૨૦૧૬)
 ૧૯૮૧ – અલિસિયા ઓગેલો કૂક, અમેરિકન રેકોર્ડિંગ કલાકાર, સંગીતકાર અને અભિનેત્રી
 ૧૯૮૮ – ચેતેશ્વર પુજારા, ભારતીય ક્રિકેટર

અવસાન 
 ૧૯૨૪ – રમાબાઈ રાનડે, ભારતીય સામાજીક કાર્યકર્તા (જ. ૧૮૬૩)
 ૧૯૭૬ – સ્વામી આનંદ, નિબંધકાર, કોશકાર અને સાધુ (જ. ૧૮૮૭)
 ૨૦૧૩ – બળવંત પારેખ, ભારતીય ઉદ્યોગપતિ અને પિડિલાઇટ ઉદ્યોગ સમૂહના સ્થાપક (જ. ૧૯૨૫)
 ૨૦૧૬ – પદ્મારાણી, ગુજરાતી અને હિન્દી ચલચિત્ર તથા રંગમંચ અભિનેત્રી (જ. ૧૯૩૭)
 ૨૦૧૮ – જલન માતરી, ગુજરાતી ગઝલકાર (જ. ૧૯૩૪)

તહેવારો અને ઉજવણીઓ 
 રાષ્ટ્રીય મતદાતા દિવસ (ભારત)

બાહ્ય કડીઓ 
 બી.બી.સી.(BBC): આજનો દિવસ

જાન્યુઆરી